ECF โบรกอัพกำไรปีนี้โตทะลัก 137% รับออเดอร์อินเดีย-ญี่ปุ่นพุ่ง แนะซื้อเป้าใหม่ 2.40 บ. 
ECF โบรกอัพกำไรปีนี้โตทะลัก 137% แตะ 130 ลบ. รับยอดขายในอินเดีย-ญี่ปุ่นพุ่ง แนะซื้อเคาะเป้าใหม่ 2.40 บาท  
ECF โบรกอัพกำไรปีนี้โตทะลัก 137% แตะ 130 ลบ. รับยอดขายในอินเดีย-ญี่ปุ่นพุ่ง แนะซื้อเคาะเป้าใหม่ 2.40 บาท  
31 มี.ค. 2565

บล.เคทีบีเอสที ระบุในบทวิเคราะห์วันนี้ (29 มี.ค.2565) ว่า ได้ปรับคำแนะนำหุ้นบริษัท อีสต์โคสท์เฟอร์นิเทค จำกัด (มหาชน) หรือ ECF เป็น “ซื้อ” และปรับราคาเป้าหมายขึ้นเป็น 2.40 บาท  เพื่อสะท้อนการปรับสมมติฐานและประมาณการใหม่ ทั้งนี้ประเมินกำไรปกติไตรมาส 1/2565  ที่ 25 ล้านบาท (โต 50% เทียบช่วงเดียวกันของปีก่อน, โต 51% เทียบไตรมาสก่อนหน้า) จากยอดขาย และ GPM ที่ฟื้นตัว โดยคาดยอดขายที่ 416 ล้านบาท (โต 12% เทียบช่วงเดียวกันของปีก่อน, -3% เทียบไตรมาสก่อนหน้า) เทียบช่วงเดียวกันของปีก่อน ฟื้นตัวจากสถานการณ์ COVID-19 ที่ผ่อนคลาย และ momentum การเติบโตในอินเดียยังมีต่อเนื่องหลังช่วงที่ผ่านมาเติบโตเฉลี่ย โต198% CAGR 2562-2564 ในขณะที่ เทียบไตรมาสก่อนหน้า ลดลงจากปัจจัยฤดูกาล
ด้านอัตรากำไรขั้นต้น (Gross Profit Margin:GPM) ประเมินที่ 21% (-23bps เทียบช่วงเดียวกันของปีก่อน, โต 205bps QQ) O cost reduction programs และ adjust pricing ของสินค้าโมเดลใหม่ และสำหรับส่วนแบ่งกำไรของโรงไฟฟ้า มินบู (เฟส 1) ประเมินที่ 8 ล้านบาท (ทรงตัว เทียบช่วงเดียวกันของปีก่อน) หลังโครงการดำเนินงานปกติ
ทั้งนี้ปรับกำไรปกติปี 2565 ขึ้นมาที่ 130 ล้านบาท (โต 137% เทียบช่วงเดียวกันของปีก่อน) ปรับขึ้นจากประมาณการเดิม โต5% หลังยอดขายปี 2564 ทำได้ดีกว่าคาด และปีนี้มีแนวโน้มเติบโตเด่นจากการได้ลูกค้าเพิ่มเติมในอินเดียและคำสั่งซื้อที่เพิ่มขึ้นในญี่ปุ่น ส่งผลให้ปรับรายได้รวมขึ้นมาที่ 1.7 พันล้านบาท (โต 12% เทียบช่วงเดียวกันของปีก่อน) ปรับเพิ่มจากประมาณการเติม 12%
ขณะที่ราคาหุ้น outperform SET ราว 4% ในช่วง 1 เดือนที่ผ่านมา คาดมาจากการคลายกังวลเรื่องผลกระทบต้นทุนต่อ GPM หลังทิศทางต้นทุนไม้มีแนวโน้มนิ่งได้ในปี 2565 ทำให้ GPM มีแนวโน้มกลับมา ขยายตัวได้จาก cost saving และ djust pricing program ที่บริษัทได้ทำมา นอกจากนี้โครงการบินบูไม่ได้รับผลกระทบจากสถานการณ์การเมืองในประเทศ เมียนมาร์ การ COD จองเฟส 2 (50MW) จะเป็น catalyst ให้กับหุ้นในระยะต่อไป